Ο **Κριστιάν Μπεντεκέ Λιολό** (γαλλ. **Christian Benteke Liolo**, γεννημένος στις 3 Δεκεμβρίου 1990) είναι Βέλγος ποδοσφαιριστής που αγωνίζεται ως επιθετικός στην Κρίσταλ Πάλας και στην εθνική Βελγίου.

Ξεκίνησε την καριέρα του στη Σταντάρ Λιέγης με την οποία κατέκτησε το πρωτάθλημα Βελγίου 2008-09. Μετά από μια χρονιά στην ΚΡΚ Γκενκ υπέγραψε συμβόλαιο με την Άστον Βίλα, με το ποσό της μεταγραφής να ανέρχεται στις 7 εκατομμύρια λίρες. Πέτυχε 49 τέρματα σε 100 αγώνες για την Άστον Βίλα σ' όλες τις διοργανώσεις, βοηθώντας την ομάδα να φθάσει στον τελικό του FA Cup 2015, πριν πάρει μεταγραφή για τη Λίβερπουλ ΦΚ το 2015 για 32.5 εκατομμύρια λίρες.

Ο Μπεντεκέ αγωνίζεται για την εθνική Βελγίου, ωστόσο, δεν κατάφερε να συμμετάσχει στο Παγκόσμιο Κύπελλο Ποδοσφαίρου 2014 λόγω τραυματισμού του.

Παιδικά χρόνια
--------------

Ο Μπεντεκέ γεννήθηκε στην Κινσάσα το 1990. Μαζί με την οικογένεια του, μετανάστευσε στη Λιέγη του Βελγίου κατά τη διάρκεια της διακυβέρνησης του Μομπούτου Σέσε Σέκο.

Καριέρα σε συλλόγους
--------------------

### Σταντάρ Λιέγης και ΚΡΚ Γκενκ

Ο Μπεντεκέ αγωνίστηκε στις ομάδες νέων της JS Pierreuse και της Σταντάρ Λιέγης πριν πάρει μεταγραφή στην ΚΡΚ Γκενκ. Επέστρεψε στη Σταντάρ το 2009 και πέτυχε 3 τέρματα σε 12 αγώνες καθώς η ομάδα κατέκτησε το πρωτάθλημα ποδοσφαίρου Βελγίου 2008-09. Στις 7 Αυγούστου 2009, δόθηκε ως δανεικός για μια χρονιά στην ΚΦ Κόρτραϊκ, όπου πέτυχε 14 τέρματα στο πρωτάθλημα Βελγίου 2009-10, συμπεριλαμβανομένου 5 τερμάτων στα στάδια των play-offs, καθώς αυτή η χρονιά ήταν η καλύτερη στην ιστορία του συλλόγου.

Αγωνίστηκε την επόμενη χρονιά ως δανεικός στην ΚΦ Μέχελεν, καθώς έγινε ανταλλαγή με τον Αλουά Νονγκ, ο οποίος πήρε μεταγραφή στη Σταντάρ Λιέγης. Η περίοδος στην ΚΦ Μέχελεν ήταν λιγότερο πετυχημένη, καθώς πέτυχε 7 τέρματα σε 25 αγώνες. Επέστρεψε στην ΚΡΚ Γκενκ τον Αύγουστο του 2011, και πέτυχε 16 τέρματα και 9 ασίστ σε 20 αγώνες κατά τη διάρκεια της χρονιάς 2011-12.

Κατά τη διάρκεια των πρώτων αγωνιστικών του πρωταθλήματος Βελγίου 2012-13, ο Μπεντεκέ πέτυχε 3 τέρματα σε 5 αγώνες και έλαβε προσφορά 6 εκατομμυρίων λιρών από την Άστον Βίλα τον Αύγουστο του 2012.

### Άστον Βίλα

#### Χρονιά 2012-13

Στις 31 Αυγούστου 2012, ο Μπεντεκέ υπέγραψε τετραετές συμβόλαιο με την Άστον Βίλα, με το ποσό της μεταγραφής του να ανέρχεται περίπου στις 7 εκατομμύρια λίρες. Ο Μπεντεκέ δήλωσε πως ήταν όνειρο του να αγωνιστεί στην Πρέμιερ Λιγκ και ευχαρίστησε τη διοίκηση της ΚΡΚ Γκενκ γι' αυτή τη μεταγραφή.

Στις 15 Σεπτεμβρίου 2012, ο Μπεντεκέ πέτυχε τέρμα στο ντεμπούτο του για την Άστον Βίλα στον αγώνα με τη Σουόνσι Σίτι, μπαίνοντας ως αλλαγή στη θέση του Αυστριακού επιθετικού Άντρεας Βέιμαν - ο αγώνας έληξε με σκορ 2-0 υπέρ της Άστον Βίλα. Ο αμυντικός της Σουόνσι, Άσλεϊ Γουίλιαμς, έκανε λάθος και άφησε τον Μπεντεκέ να σταματήσει τη μπάλα με το στήθος και να στείλει με κοντινό σουτ τη μπάλα στα δίχτυα. Ο προπονητής της Άστον Βίλα, Πολ Λάμπερτ, δήλωσε πως ο ποδοσφαιριστής ήταν «άπαιχτος». Πέτυχε το μοναδικό τέρμα της Βίλα στον αγώνα με τη Νόριτς Σίτι, που έληξε με σκορ 1-1. Επίσης πέτυχε δύο τέρματα στον αγώνα του Λιγκ Καπ 2012-13 απέναντι στη Σουίντον Τάουν, ο οποίος έληξε με σκορ 3-2 υπέρ της Άστον Βίλα. Στις 27 Νοεμβρίου, πέτυχε το νικητήριο τέρμα στον αγώνα με τη Ρέντινγκ ΦΚ.

Ο Μπεντεκέ πέτυχε το τέταρτο τέρμα της Βίλα στον αγώνα του Λιγκ Καπ απέναντι στην Νόριτς Σίτι (4-1). Στις 15 Δεκεμβρίου, πέτυχε δύο τέρματα στον αγώνα με τη Λίβερπουλ ΦΚ στο Στάδιο Anfield (3-1), ενώ επίσης είχε δώσει ασίστ στον Άντρεας Βέιμαν. Ο Πολ Λάμπερτ δήλωσε πως ο Μπεντεκέ ήταν «απίστευτος» και πως «δεν έχει λόγο να περιγράψει τον ποδοσφαιριστή, το πόσο καλά αγωνίζεται και το πόσο νεαρός είναι».

Ο Μπεντεκέ (αριστερά) αγωνίζεται για την Άστον Βίλα το 2013
Μετά από 3 αγώνες χωρίς τέρματα, ο Μπεντεκέ πέτυχε τέρμα με πέναλτι στον αγώνα με τη Σουόνσι Σίτι (2-2). Πέτυχε το 10ο του τέρμα στη χρονιά μετά από σουτ εξ αποστάσεως στον αγώνα με τη Γουέστ Μπρόμιτς Άλμπιον (2-2). Το τέρμα αυτό ήταν υποψήφιο ως καλύτερο τέρμα του Ιανουαρίου. Τότε πέτυχε το πρώτο τέρμα της Βίλα στον ημιτελικό του Λιγκ Καπ απέναντι στη Μπράντφορντ Σίτι σε αγώνα που έληξε με σκορ 2-1 υπέρ της Βίλα - ωστόσο, αυτό δεν ήταν αρκετό, καθώς το συνολικό σκορ ήταν 4-3 υπέρ της Μπράντφορντ, η οποία προκρίθηκε στον τελικό της διοργάνωσης. Ο πρώην επιθετικός της εθνικής Αγγλίας, Μάικλ Όουεν, δήλωσε πως ο Μπεντεκέ ήταν από τις καλύτερες μεταγραφές της χρονιάς και εξέφρασε τον θαυμασμό του για τον ποδοσφαιριστή. Ο Μπεντεκέ συνέχισε τις καλές εμφανίσεις με τέρμα στον αγώνα με τη Νιούκασλ Γιουνάιτεντ και με τέρμα στον αγώνα με την Έβερτον ΦΚ - στον αγώνα με την Έβερτον, η Βίλα είχε το προβάδισμα με σκορ 3-1, αλλά ο αγώνας έληξε ισόπαλος με σκορ 3-3. Πέτυχε το 15ο του τέρμα σ' όλες τις διοργανώσεις, όταν πέτυχε τέρμα με πέναλτι στον αγώνα με τη Γουέστ Χαμ Γιουνάιτεντ (2-1) στις 10 Φεβρουαρίου 2013. Αυτή ήταν η πρώτη νίκη της Βίλα στο πρωτάθλημα μετά τη νίκη επί της Λίβερπουλ ΦΚ τον Δεκέμβριο. Πέτυχε το 1.000 τέρμα στην ιστορία του συλλόγου στην Πρέμιερ Λιγκ, στον αγώνα με τη Ρέντινγκ ΦΚ που έληξε με σκορ 2-1 υπέρ της Άστον Βίλα. Πέτυχε το τρίτο τέρμα στον αγώνα με τη Στόουκ Σίτι στο Britannia Stadium (3-1). Ήταν υποψήφιος για το βραβείο «Καλύτερος Νεαρός Ποδοσφαιριστής της Χρονιάς», αλλά κατέληξε δεύτερος, πίσω από τον Γκάρεθ Μπέιλ. Στις 29 Απριλίου, ο Μπεντεκέ πέτυχε το πρώτο του χατ-τρικ για την Άστον Βίλα στον αγώνα με τη Σάντερλαντ ΑΦΚ που έληξε με σκορ 6-1. Αυτά τα τέρματα τον βοήθησαν να σπάσει το ρεκόρ του Ντουάιτ Γιορκ, ο οποίος είχε πετύχει 18 τέρματα στην Πρέμιερ Λιγκ με τη φανέλα της Άστον Βίλα, και να περάσει τον πήχη των 20 τερμάτων σ' όλες τις διοργανώσεις, για πρώτη φορά μετά το 2003-04, όταν παρόμοιο ρεκόρ είχε ο Χουάν Πάμπλο Άνχελ.

Στις 11 Μαΐου, ο Μπεντεκέ πέτυχε το μοναδικό τέρμα της ομάδας του στον αγώνα με την Τσέλσι ΦΚ (1-2 υπέρ της Τσέλσι), αλλά το δεύτερο ημίχρονο αποβλήθηκε καθώς δέχθηκε δεύτερη κίτρινη κάρτα για φάουλ στον Τζον Τέρι και δεν συμμετείχε στον τελευταίο αγώνα της χρονιάς.

#### Χρονιά 2013-14

Ο Μπεντεκέ με τη φανέλα της Άστον Βίλα το 2013
Το καλοκαίρι του 2013 υπήρξε ενδιαφέρον για την απόκτηση του Μπεντεκέ από διάφορους συλλόγους, με την Άστον Βίλα να δηλώνει πως θα αφήσει τον ποδοσφαιριστή αν ικανοποιηθεί με το ποσό της μεταγραφής. Ωστόσο, μετά από συζήτηση με τον Πολ Λάμπερτ, ο Μπεντεκέ υπέγραψε νέο τετραετές συμβόλαιο με τον σύλλογο. Στο δεύτερο φιλικό της προετοιμασίας, ο Μπεντεκέ πέτυχε χατ-τρικ στον αγώνα με την Κριού Αλεξάντρα (5-1). Ολοκλήρωσε την προετοιμασία με 7 τέρματα σε 5 αγώνες, συμπεριλαμβανομένου δύο τερμάτων στα δίχτυα της Μάλαγα ΚΦ.

Στις 17 Αυγούστου 2013, πέτυχε δύο τέρματα (ένα με πέναλτι και ένα με κεφαλιά) ενώ έχασε πέναλτι στον αγώνα με την Άρσεναλ, στην πρώτη αγωνιστική της Πρέμιερ Λιγκ 2013-14 (3-1). Τέσσερις μέρες αργότερα, πέτυχε τέρμα στον αγώνα με την Τσέλσι ΦΚ που έληξε με σκορ 1-2 υπέρ της τελευταίας στο Stamford Bridge. Πέτυχε το τέταρτο του τέρμα στον αγώνα του δεύτερου γύρου του Λιγκ Καπ 2013-14 με την Ρόδεραμ Γιουνάιτεντ (3-0). Πέτυχε το πέμπτο του τέρμα σ' όλες τις διοργανώσεις στον αγώνα με τη Νιούκασλ Γιουνάιτεντ, που έληξε με σκορ 1-2 υπέρ της τελευταίας. Ωστόσο, τραυματίστηκε στον επόμενο αγώνα με την Νόριτς Σίτι, ενώ αργότερα έγινε γνωστό πως θα απουσιάζει για 6 εβδομάδες. Ωστόσο, επέστρεψε νωρίτερα και μπήκε ως αλλαγή στον αγώνα με την Τότεναμ Χότσπερ, ο οποίος έληξε με σκορ 2-0 υπέρ της τελευταίας.

Ο τραυματισμός επηρέασε τον Μπεντεκέ, ο οποίος δεν μπορούσε να πετύχει τέρμα για 12 αγώνες, μέχρι που πέτυχε εκ νέου τέρμα στις 13 Ιανουαρίου 2014, στον αγώνα με την Άρσεναλ που έληξε με σκορ 1-2 υπέρ της τελευταίας. Πέτυχε ακόμα δύο τέρματα στους αγώνες με τη Λίβερπουλ ΦΚ (2-2) και τη Γουέστ Μπρόμιτς Άλμπιον (4-3). Ο Μπεντεκέ δεν κατάφερε να πετύχει κάποιο τέρμα τον Φεβρουάριο, ωστόσο, στις 2 Μαρτίου πέτυχε δύο τέρματα στον αγώνα με τη Νόριτς Σίτι (4-1).

Στις 3 Απριλίου 2014, ο Μπεντεκέ τραυματίστηκε εκ νέου σε προπόνηση και έμεινε εκτός δράσης για 6 μήνες, με αποτέλεσμα να χάσει το Παγκόσμιο Κύπελλο Ποδοσφαίρου 2014.

#### Χρονιά 2014-15

Στις 2 Νοεμβρίου 2014, ο Μπεντεκέ έλαβε απευθείας κόκκινη κάρτα από τον διαιτητή Νιλ Σουόρμπρικ στον αγώνα με την Τότεναμ Χότσπερ, καθώς είχε χτυπήσει στο πρόσωπο τον Ράιαν Μέισον, ο οποίος τον είχε χτυπήσει στο στήθος, ενώ η ομάδα του ηττήθηκε με σκορ 2-1. Το επεισόδιο αυτό έληξε με πρόστιμο των δύο συλλόγων ύψους 20.000 λιρών, καθώς ήταν ανίκανοι να ελέγξουν τους ποδοσφαιριστές τους.

Πέτυχε το δεύτερο του τέρμα στη χρονιά στον αγώνα με τη Μάντσεστερ Γιουνάιτεντ (1-1). Πέτυχε το επόμενο του τέρμα τον Μάρτιο, ένα πέναλτι στο 94ο λεπτό στον αγώνα με τη Γουέστ Μπρόμιτς Άλμπιον. Στις 7 Απριλίου, πέτυχε το δεύτερο του χατ-τρικ στην Πρέμιερ Λιγκ στον αγώνα με την Κουίνς Παρκ Ρέιντζερς (3-3). Δώδεκα μέρες αργότερα, ισοφάρισε για την Άστον Βίλα, η οποία ανέτρεψε το σκορ στον αγώνα με τη Λίβερπουλ ΦΚ στα πλαίσια των ημιτελικών του FA Cup και έλαβε για πρώτη φορά το εισιτήριο στον τελικό μετά από 15 χρόνια. Στις 2 Μαΐου, πέτυχε δύο τέρματα στον αγώνα με την Έβερτον (3-2), με αποτέλεσμα να πετύχει 9 τέρματα σε 11 αγώνες μετά την άφιξη του Τιμ Σέρβουντ ως προπονητή της ομάδας. Έξι μέρες αργότερα, ο Μπεντεκέ ανακηρύχθηκε Ποδοσφαιριστής του Μήνα στην Πρέμιερ Λιγκ τον Απρίλιο. Αγωνίστηκε στον τελικό του FA Cup, όπου η ομάδα του ηττήθηκε με σκορ 0-4 από την Άρσεναλ.

### Λίβερπουλ

Στις 22 Ιουλίου 2015, η Λίβερπουλ ΦΚ κατέβαλε το ποσό των 32.5 εκατομμυρίων λιρών και υπέγραψε πολυετές συμβόλαιο με τον Μπεντεκέ, ο οποίος έγινε η δεύτερη πιο ακριβή μεταγραφή του συλλόγου στην ιστορία. Έκανε το ντεμπούτο του στις 2 Αυγούστου σε φιλικό αγώνα προετοιμασίας με τη Σουίντον Τάουν και πέτυχε το πρώτο τέρμα της ομάδας στον αγώνα (2-1).

Στις 9 Αυγούστου, ο Μπεντεκέ έκανε το ντεμπούτο του για τη Λίβερπουλ σε επίσημη διοργάνωση στον αγώνα με τη Στόουκ Σίτι που έληξε με σκορ 0-1 υπέρ της τελευταίας. Οκτώ μέρες αργότερα πέτυχε το πρώτο του τέρμα στον αγώνα με την ΑΦΚ Μπόρνμουθ (1-0). Στις 12 Σεπτεμβρίου, πέτυχε τέρμα στον αγώνα με την Μάντσεστερ Γιουνάιτεντ, ο οποίος έληξε με σκορ 1-3 υπέρ της τελευταίας.

Αφού απείχε απ' αρκετούς αγώνες λόγω τραυματισμού, ο Μπεντεκέ επέστρεψε για να πετύχει τέρματα σε δύο συνεχόμενους αγώνες στις 25 και 31 Οκτωβρίου: στον αγώνα με τη Σαουθάμπτον ΦΚ (1-1) και στον αγώνα με τη Τσέλσι ΦΚ (3-1). Στις 26 Δεκεμβρίου, μπήκε ως αλλαγή του Ντιβόκ Οριγκί στο πρώτο ημίχρονο του αγώνα με τη Λέστερ Σίτι και πέτυχε το μοναδικό τέρμα του αγώνα.

Στις 8 Ιανουαρίου 2016, ο Μπεντεκέ ήταν αρχηγός της Λίβερπουλ στον αγώνα του τρίτου γύρου του FA Cup με την Έξετερ Σίτι στο St James Park.

Στις 11 Μαΐου 2016, ο Μπεντεκέ πέτυχε το 10ο του τέρμα στην πρώτη του χρονιά στη Λίβερπουλ στο 92ο λεπτό του αγώνα με την Τσέλσι (1-1).

Διεθνής καριέρα
---------------

Με τη φανέλα της εθνικής Βελγίου το 2013
Ο Μπεντεκέ ήταν μέλος της εθνικής Βελγίου κάτω των 17 στο Παγκόσμιο Κύπελλο Ποδοσφαίρου 2007 στη Νότια Κορέα - έπαιξε 3 αγώνες και πέτυχε 1 τέρμα.

Στις 19 Μαΐου 2010, έκανε το ντεμπούτο του στην εθνική ανδρών σε φιλικό αγώνα με την εθνική Βουλγαρίας στις Βρυξέλλες. Στις 15 Αυγούστου 2012, πέτυχε το πρώτο του τέρμα στον αγώνα με την εθνική Ολλανδίας που έληξε με σκορ 4-2 υπέρ της εθνικής Βελγίου. Στις 29 Μαΐου 2013, πέτυχε δύο τέρματα στον αγώνα με την εθνική ΗΠΑ που έληξε με σκορ 4-2 υπέρ της εθνικής Βελγίου.

Πέτυχε 2 τέρματα σε 7 αγώνες στα πλαίσια των προκριματικών του Παγκοσμίου Κυπέλλου Ποδοσφαίρου 2014, αλλά δεν κατάφερε να λάβει μέρος στην τελική φάση της διοργάνωσης εξαιτίας τραυματισμού.

Ο Μπεντεκέ επέστρεψε στην εθνική στα πλαίσια των προκριματικών αγώνων του Ευρωπαϊκού Πρωταθλήματος Ποδοσφαίρου 2016 και πέτυχε τέρμα στον αγώνα με την εθνική Κύπρου (5-0) στις 28 Μαρτίου 2015.

Προσωπική ζωή
-------------

Ο Μπεντεκέ είναι Χριστιανός και ευχαριστεί τον Θεό κάθε φορά που πετυχαίνει τέρμα. Ο νεότερος αδερφός του, Ζονατάν, είναι επίσης ποδοσφαιριστής που αγωνίζεται για την Ζούλτε Βάρεγκεμ στο πρωτάθλημα ποδοσφαίρου Βελγίου.

Στατιστικά καριέρας
-------------------

### Σύλλογοι

*Τελευταία ενημέρωση: 18 Μαΐου 2016.*

| Σύλλογος | Χρονιά | Πρωτάθλημα | Κύπελλο | Λιγκ Καπ | Άλλο | Σύνολο |
| --- | --- | --- | --- | --- | --- | --- |
| Κατηγορία | Σ | Τ | Σ | Τ | Σ | Τ | Σ | Τ | Σ | Τ |
| ΚΡΚ Γκενκ | 2007-08 | Belgian Pro League | 7 | 1 | 0 | 0 | — | 0 | 0 | 7 | 1 |
| 2008-09 | 3 | 0 | 0 | 0 | — | 0 | 0 | 3 | 0 |
| Συνολο | 10 | 1 | 0 | 0 | — | 0 | 0 | 10 | 1 |
| Σταντάρ Λιέγης | 2008-09 | Belgian Pro League | 9 | 3 | 0 | 0 | — | 2 | 0 | 11 | 3 |
| 2009-10 | 5 | 0 | 0 | 0 | — | 0 | 0 | 5 | 0 |
| 2010-11 | 4 | 0 | 0 | 0 | — | 5 | 0 | 9 | 0 |
| Σύνολο | 18 | 3 | 0 | 0 | — | 7 | 0 | 25 | 3 |
| ΚΦ Κόρτραϊκ (δανεικός) | 2009-10 | Belgian Pro League | 34 | 14 | 4 | 2 | — | 0 | 0 | 38 | 16 |
| ΚΦ Μέχελεν (δανεικός) | 2010-11 | 18 | 6 | 2 | 1 | — | 0 | 0 | 20 | 7 |
| ΚΡΚ Γκενκ | 2011-12 | 32 | 16 | 1 | 0 | — | 0 | 0 | 33 | 16 |
| 2012-13 | 5 | 3 | 0 | 0 | — | 3 | 1 | 8 | 4 |
| Σύνολο | 37 | 19 | 1 | 0 | — | 3 | 1 | 41 | 20 |
| Άστον Βίλα | 2012-13 | Πρέμιερ Λιγκ | 34 | 19 | 0 | 0 | 5 | 4 | 0 | 0 | 39 | 23 |
| 2013-14 | 26 | 10 | 1 | 0 | 1 | 1 | 0 | 0 | 28 | 11 |
| 2014-15 | 29 | 13 | 5 | 2 | 0 | 0 | 0 | 0 | 34 | 15 |
| Σύνολο | 89 | 42 | 6 | 2 | 6 | 5 | 0 | 0 | 101 | 49 |
| Λίβερπουλ ΦΚ | 2015-16 | Πρέμιερ Λιγκ | 29 | 9 | 4 | 0 | 2 | 0 | 7 | 1 | 42 | 10 |
| Σύνολ καριέρας | 235 | 95 | 17 | 5 | 8 | 5 | 17 | 2 | 279 | 107 |

### Εθνική Βελγίου

*Τελευταία ενημέρωση: 6 Σεπτεμβρίου 2015.*

| Εθνική | Έτος | Σ | Τ |
| --- | --- | --- | --- |
| Εθνική Βελγίου | 2010 | 3 | 0 |
| 2012 | 5 | 3 |
| 2013 | 8 | 2 |
| 2014 | 3 | 0 |
| 2015 | 5 | 1 |
| Σύνολο | 24 | 6 |

### Γκολ στην εθνική Βελγίου

*Τα τέρματα της εθνικής Βελγίου στο σκορ και στο αποτέλεσμα αναγράφονται πρώτα.*

| # | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 15 Αυγούστου 2012 | King Baudouin Stadium, Βρυξέλλες |  Ολλανδία | 1-0 | 4-2 | Φιλικός αγώνας |
| 2. | 12 Οκτωβρίου 2012 | Stadium Crvena Zvezda, Βελιγράδι |  Σερβία | 1-0 | 3-0 | Προκριματικά του Παγκοσμίου Κυπέλλου Ποδοσφαίρου 2014 |
| 3. | 16 Οκτωβρίου 2012 | King Baudouin Stadium, Βρυξέλλες |  Σκωτία | 1-0 | 2-0 | Προκριματικά του Παγκοσμίου Κυπέλλου Ποδοσφαίρου 2014 |
| *\** | *14 Νοεμβρίου 2012* | *Arena Națională, Βουκουρέστι* |  *Ρουμανία* | *1-0* | *1-2* | *Φιλικός αγώνας* |
| 4. | 29 Μαΐου 2013 | FirstEnergy Stadium, Τσέβελαντ |  Ηνωμένες Πολιτείες | 2-1 | 4-2 | Φιλικός αγώνας |
| 5. | 4–1 |
| 6. | 28 Μαρτίου 2015 | King Baudouin Stadium, Βρυξέλλες |  Κύπρος | 2-0 | 5-0 | Προκριματικά του Ευρωπαϊκού Πρωταθλήματος Ποδοσφαίρου 2016 |
|

*\* Ακυρώθηκε σύμφωνα με τους Κανόνες του Παιχνιδιού, λόγω του αριθμού των αλλαγών της εθνικής Ρουμανίας*

Διακρίσεις
----------

### Συλλογικές

**Σταντάρ Λιέγης**

* Πρωταθλητής Βελγίου: 2008-09

### Ατομικές

* Ποδοσφαιριστής του Μηνός στην Πρέμιερ Λιγκ: Απρίλιος 2015

Παραπομπές
----------

1. ↑  «List of Players under Written Contract Registered Between 01/09/2012 and 30/09/2012» (PDF). The Football Association. Ανακτήθηκε στις 1 Νοεμβρίου 2012.
2. ↑  Wallace, Sam (9 Νοεμβρίου 2012). «Christian Benteke: Street football took brilliant Belgians to top». *The Independent* (London). .
3. ↑  «Player profile: Christian Benteke». Premier League. Αρχειοθετήθηκε από το πρωτότυπο στις 12 Δεκεμβρίου 2015. Ανακτήθηκε στις 30 Οκτωβρίου 2014.
4. ↑  Sam Wallace (9 Νοεμβρίου 2012). «Christian Benteke: Street football took brilliant Belgians to top». London: The Independent. .
5. ↑  «Christian Benteke volgt Bolat». Article.wn.com.
6. ↑  «Standard champion !» (στα γαλλικά). *DH.be*. 24 Μαΐου 2009. .
7. ↑  Footgoal.Net. «Officiel : Benteke à Courtrai, Van Hout au Standard». Footgoal.net. Αρχειοθετήθηκε από το πρωτότυπο στις 10 Αυγούστου 2009. Ανακτήθηκε στις 31 Μαΐου 2016.
8. ↑  «Analysis: Liverpool FC match winner Benteke reaches 50 Premier League goals». *Liverpool Echo*. 19 Αυγούστου 2015. .
9. ↑  «Benteke verhuist van Standard naar Genk» (στα ολλανδικά). *Sporza*. 29 Αυγούστου 2011. Αρχειοθετήθηκε από το πρωτότυπο στις 2016-03-08.. Ανακτήθηκε στις 2016-05-31.
10. ↑  «Christian Benteke | Age 21». WhoScored.com.
11. ↑  «Aston Villa ready to abandon bid for Genk's Christian Benteke». *The Guardian*. 30 Αυγούστου 2012. .
12. ↑  Stuart James (1 Σεπτεμβρίου 2012). «Aston Villa sign £7m Christian Benteke but are forced to defend transfers». *The Guardian* (London). .
13. ↑  «Christian Benteke signs for Aston Villa». *Daily Mail* (London). 31 Αυγούστου 2012. .
14. ↑  «Aston Villa 2–0 Swansea». BBC Sport. 15 Σεπτεμβρίου 2012.
15. ↑  «Aston Villa 1–1 Norwich». BBC Sport. 27 Οκτωβρίου 2012.
16. ↑  «Swindon 2–3 Aston Villa». BBC Sport. 30 Οκτωβρίου 2012.
17. ↑  «Aston Villa 1–0 Reading». BBC Sport. 27 Νοεμβρίου 2012. Ανακτήθηκε στις 16 Δεκεμβρίου 2012.
18. ↑  «Norwich 1–4 Aston Villa». BBC Sport. 11 Δεκεμβρίου 2012. Ανακτήθηκε στις 16 Δεκεμβρίου 2012.
19. ↑  «Liverpool 1–3 Aston Villa». BBC Sport. 15 Δεκεμβρίου 2012.
20. ↑  «Swansea 2–2 Aston Villa». BBC Sport. 1 Ιανουαρίου 2013. Ανακτήθηκε στις 3 Ιανουαρίου 2013.
21. ↑  «West Brom 2–2 Aston Villa». BBC Sport. 19 Ιανουαρίου 2013. Ανακτήθηκε στις 23 Ιανουαρίου 2013.
22. ↑  «Aston Villa 2–1 Bradford (3–4)». BBC Sport. 22 Ιανουαρίου 2013.
23. ↑  «Tweet». Twitter. 23 Ιανουαρίου 2013.
24. ↑  «Aston Villa 1–2 Newcastle». BBC Sport. 29 Ιανουαρίου 2013. Ανακτήθηκε στις 11 Φεβρουαρίου 2013.
25. ↑  «Everton 3–3 Aston Villa». BBC Sport. 2 Φεβρουαρίου 2013.
26. ↑  «Aston Villa 2–1 West Ham». BBC Sport. 10 Φεβρουαρίου 2013.
27. ↑  «Reading 1–2 Aston Villa». BBC Sport. 9 Μαρτίου 2013.. Ανακτήθηκε στις 7 Απριλίου 2013.
28. ↑  «Aston Villa 3–2 QPR». BBC Sport. 16 Μαρτίου 2013. Ανακτήθηκε στις 7 Απριλίου 2013.
29. ↑  «Stoke 1–3 Aston Villa». BBC Sport. 6 Απριλίου 2013.. Ανακτήθηκε στις 1 Μαΐου 2013.
30. ↑  «Carrick, Bale, Suarez, Van Persie, Hazard & Mata on PFA shortlist». BBC Sport. 19 Απριλίου 2013.. Ανακτήθηκε στις 1 Μαΐου 2013.
31. ↑  «Aston Villa 6–1 Sunderland». 29 Απριλίου 2013.. Ανακτήθηκε στις 1 Μαΐου 2013.
32. ↑  «Aston Villa 1–2 Chelsea». 11 Μαΐου 2013.. Ανακτήθηκε στις 12 Μαΐου 2013.
33. ↑  «Christian Benteke: Aston Villa striker submits transfer request». BBC Sport. 9 Ιουλίου 2013.. Ανακτήθηκε στις 12 Μαΐου 2014.
34. ↑  «Christian Benteke: Aston Villa striker signs new deal». BBC Sport. 19 Ιουλίου 2013.. Ανακτήθηκε στις 12 Μαΐου 2014.
35. ↑  «Crewe 1–5 Villa report: Benteke the hat-trick hero». Aston Villa F.C. 26 Ιουλίου 2013. Αρχειοθετήθηκε από το πρωτότυπο στις 30 Ιουλίου 2013. Ανακτήθηκε στις 31 Μαΐου 2016.
36. ↑  «Villa 3–2 Malaga report: Benteke double in final friendly win». Aston Villa Football Club. 10 Αυγούστου 2013. Αρχειοθετήθηκε από το πρωτότυπο στις 14 Αυγούστου 2013. Ανακτήθηκε στις 18 Αυγούστου 2013.
37. ↑  «Christian Benteke on song to repeat goals feat». Daily Star. 14 Αυγούστου 2013.
38. ↑  «Arsenal 1–3 Aston Villa». BBC Sport. 21 Αυγούστου 2013.
39. ↑  «Chelsea 2–1 Aston Villa». BBC Sport. 21 Αυγούστου 2013. [*νεκρός σύνδεσμος*]
40. ↑  «Aston Villa 3–0 Rotherham». BBC Sport. Ανακτήθηκε στις 29 Αυγούστου 2013.
41. ↑  «Aston Villa 1–2 Newcastle». BBC Sport. 14 Σεπτεμβρίου 2013. Ανακτήθηκε στις 26 Σεπτεμβρίου 2013.
42. ↑  «Premier League: Aston Villa striker Christian Benteke faces six weeks out with hip injury». Sky Sports.. Ανακτήθηκε στις 26 Σεπτέμβριο 2013.
43. ↑  «Aston Villa 0–2 Tottenham». BBC Sport. Ανακτήθηκε στις 22 Οκτωβρίου 2013.
44. ↑  «Premier League: Aston Villa's Christian Benteke backed to rediscover top form». Sky Sports. 1 Ιανουαρίου 2014.. Ανακτήθηκε στις 14 Ιανουαρίου 2014.
45. ↑  «Aston Villa 1–2 Arsenal». BBC Sport. Ανακτήθηκε στις 14 Ιανουαρίου 2014.
46. ↑  «Liverpool 2–2 Aston Villa». BBC Sport. Ανακτήθηκε στις 19 Ιανουαρίου 2014.
47. ↑  «Aston Villa 4–3 West Bromwich Albion». BBC Sport. 29 Ιανουαρίου 2014. Ανακτήθηκε στις 2 Φεβρουαρίου 2014.
48. ↑  «Aston Villa 4–1 Norwich City». BBC Sport. 2 Μαρτίου 2014. Ανακτήθηκε στις 1 Απριλίου 2014.
49. ↑  «Christian Benteke ruled out of World Cup after rupturing achilles». ESPN Soccernet. 3 Απριλίου 2014.. Ανακτήθηκε στις 4 Απριλίου 2014.
50. ↑  Whalley, Mike (2 Νοεμβρίου 2014). «Aston Villa 1–2 Tottenham». BBC Sport.. Ανακτήθηκε στις 2 November 2014.
51. ↑  «Aston Villa and Tottenham fined £20,000 each by FA». BBC Sport. 12 Νοεμβρίου 2014.. Ανακτήθηκε στις 12 Νοεμβρίου 2014.
52. ↑  «Aston Villa 1–1 Manchester United». BBC Sport. 20 Δεκεμβρίου 2014.. Ανακτήθηκε στις 8 Απριλίου 2015.
53. ↑  «Aston Villa 2–1 West Bromwich Albion». BBC Sport. 3 Μαρτίου 2015.. Ανακτήθηκε στις 8 Απριλίου 2015.
54. ↑  «Aston Villa 3–3 QPR». BBC Sport. 7 Απριλίου 2015.. Ανακτήθηκε στις 7 Απριλίου 2015.
55. ↑  «Aston Villa 2-1 Liverpool». BBC Sport. 19 Απριλίου 2015.. Ανακτήθηκε στις 19 Απριλίου 2015.
56. ↑  «Aston Villa 3-2 Everton». BBC Sport. 2 Μαΐου 2015. .
57. ↑  «Barclays player of the month: Christian Benteke wins April award». avfc.co.uk. 8 Μαΐου 2015. Αρχειοθετήθηκε από το πρωτότυπο στις 2015-05-12.. Ανακτήθηκε στις 8 Μαΐου 2015.
58. ↑  «Benteke and Pearson win Barclays monthly awards». Premier League. 8 Μαΐου 2015. Αρχειοθετήθηκε από το πρωτότυπο στις 2015-05-10.. Ανακτήθηκε στις 9 Μαΐου 2015.
59. ↑  McNulty, Phil (30 Μαΐου 2015). «Arsenal 4-0 Aston Villa». BBC Sport.. Ανακτήθηκε στις 30 Μαΐου 2015.
60. ↑  «Christian Benteke: Liverpool sign £32.5m Aston Villa striker». BBC Sport. 22 Ιουλίου 2015.. Ανακτήθηκε στις 22 Ιουλίου 2015.
61. ↑  «Christian Benteke: Liverpool striker scores in Swindon friendly». BBC Sport. 2 Αυγούστου 2015.. Ανακτήθηκε στις 3 Αυγούστου 2015.
62. ↑  «Stoke 0-1 Liverpool». BBC Sport. 9 Αυγούστου 2015. Ανακτήθηκε στις 10 Αυγούστου 2015.
63. ↑  «Liverpool 1-0 Bournemouth». BBC Sport. 17 Αυγούστου 2015.. Ανακτήθηκε στις 17 Αυγούστου 2015.
64. ↑  McNulty, Phil (12 Σεπτεμβρίου 2015). «Man Utd 1-3 Liverpool». BBC Sport.. Ανακτήθηκε στις 13 Σεπτεμβρίου 2015.
65. ↑  «Match Report». BBC Sport. 25 Οκτωβρίου 2015. Ανακτήθηκε στις 27 Οκτωβρίου 2015.
66. ↑  McNulty, Phil (31 Οκτωβρίου 2015). «Chelsea 1–3 Liverpool». BBC Sport.. Ανακτήθηκε στις 31 Οκτωβρίου 2015.
67. ↑  Jurejko, Jonathan (26 Δεκεμβρίου 2015). «Liverpool 1-0 Leicester». BBC Sport.. Ανακτήθηκε στις 26 Δεκεμβρίου 2015.
68. ↑  «Exeter vs Liverpool team news: Christian Benteke the captain as Jurgen Klopp makes 11 changes». *The Independent*. 9 Ιανουαρίου 2016. .
69. ↑  «Liverpool v Chelsea: Christian Benteke cancels out Eden Hazard goal at Anfield in Premier League». *Fox Sports*. 12 Μαΐου 2016. .
70. ↑  (Αγγλικά) Κριστιάν Μπεντεκέ – Επιδόσεις στις διοργανώσεις της FIFA
71. ↑  Slane, Mike (29 Μαΐου 2013). «United States 2-4 Belgium: Sloppy defensive play leads to friendly defeat». Goal.com.. Ανακτήθηκε στις 8 Απριλίου 2015.
72. ↑  «Christian Benteke». UEFA.. Ανακτήθηκε στις 11 Απριλίου 2014.
73. ↑  «Belgium's Benteke ruled out of World Cup». UEFA. 3 Απριλίου 2014.. Ανακτήθηκε στις 11 Απριλίου 2014.
74. ↑  «Belgium 5-0 Cyprus». UEFA.. Ανακτήθηκε στις 3 Απριλίου 2015.
75. ↑  «Christian Benteke: I thank God for my goalscoring gift».
76. ↑  «Football (D3): Jonathan Benteke (Visé) va signer à Zulte Waregem». *La Meuse*. 24 Ιουνίου 2014. Ανακτήθηκε στις 11 Ιουλίου 2014.
77. ↑  «C. Benteke». *Soccerway*. Global Sports Media. Ανακτήθηκε στις 8 Ιανουαρίου 2016.
78. ↑  Christian.html «Κριστιάν Μπεντεκέ» Check `|url=` value (βοήθεια). *National Football Teams*. Benjamin Strack-Zimmermann. Ανακτήθηκε στις 8 Ιανουαρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κριστιάν Μπεντεκέ** |

* Christian Benteke Στατιστικά καριέρας στο Soccerbase
* (Αγγλικά) Κριστιάν Μπεντεκέ – Επιδόσεις στις διοργανώσεις της FIFA
* Κριστιάν Μπεντεκέ – Επιδόσεις στις διοργανώσεις της UEFA
* Στατιστικά με την εθνική Βελγίου στην επίσημη ιστοσελίδα της Ποδοσφαιρικής Ομοσπονδίας του Βελγίου

|  |  |  |  |
| --- | --- | --- | --- |
| 

| π • σ • ε
Λίβερπουλ ΦΚ – τωρινή ομάδα |
| --- |
|  |
| 

* 1 Άλισον
* 3 Φαμπίνιο
* 4 Φαν Ντάικ
* 5 Βαϊνάλντουμ
* 6 Τιάγκο
* 7 Μίλνερ
* 8 Κεϊτά
* 9 Φιρμίνο
* 10 Μανέ
* 11 Σαλάχ
* 12 Γκόμεζ
* 13 Αντριάν
* 14 Χέντερσον
* 15 Όξλεϊντ-Τσάμπερλεϊν
* 17 Τζόουνς
* 18 Μιναμίνο
* 20 Ζότα
* 21 Τσιμίκας
* 23 Σακίρι‎
* 26 Ρόμπερτσον
* 27 Όριτζι
* 32 Ματίπ
* 47 Φίλιπς
* 62 Κέλεχερ
* 66 Αλεξάντερ-Άρνολντ
* 72 Φαν ντεν Μπεργκ
* 76 Γουίλιαμς
* Προπονητής: Κλοπ

 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βελγίου – Μουντιάλ 2014** |
| --- |
|  |
|  | 
* 1 Κουρτουά
* 2 Αλντερβέιρελντ
* 3 Βερμάελεν
* 4 Κομπανί (c)
* 5 Φερτόνχεν
* 6 Βίτσελ
* 7 Ντε Μπρόινε
* 8 Φελαϊνί
* 9 Λουκάκου
* 10 Αζάρ
* 11 Μιραλάς
* 12 Μινιολέ
* 13 Κάστιλς

* 14 Μέρτενς
* 15 Φαν Μπάουτεν
* 16 Ντεφούρ
* 17 Όριτζι
* 18 Λόμπαερτς
* 19 Ντεμπελέ
* 20 Γιανουζάι
* 21 Βάντεν Μπόρε
* 22 Τσαντλί
* 23 Σιμάν
* Προπονητής: Βίλμοτς
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βελγίου – Euro 2016** |
| --- |
|  |
|  | 
* 1 Κουρτουά
* 2 Αλντερβέιρελντ
* 3 Βερμάελεν
* 4 Ναϊνγκολάν
* 5 Φερτόνχεν
* 6 Βίτσελ
* 7 Ντε Μπρόινε
* 8 Φελαϊνί
* 9 Ρ. Λουκάκου
* 10 Αζάρ (c)
* 11 Καράσκο
* 12 Μινιολέ
* 13 Ζιλέ

* 14 Μέρτενς
* 15 Ντεναγιέρ
* 16 Μενιέ
* 17 Όριτζι
* 18 Καμπασέλ
* 19 Ντεμπελέ
* 20 Μπεντεκέ
* 21 Τ. Λουκάκου
* 22 Μπατσουαγί
* 23 Σιμάν
* Προπονητής: Βίλμοτς
 |

 |

|  |  |  |  |
| --- | --- | --- | --- |
| 

| π • σ • ε
Εθνική Βελγίου – Euro 2020 |
| --- |
|  |
| 
* 1 Κουρτουά
* 2 Αλντερβέιρελντ
* 3 Βερμάελεν
* 4 Μπογιάτα
* 5 Φερτόνχεν
* 6 Βίτσελ
* 7 Ντε Μπρόινε
* 8 Τίλεμανς
* 9 Ρ. Λουκάκου
* 10 Ε. Αζάρ (c)
* 11 Καράσκο
* 12 Μινιολέ
* 13 Σελς
* 14 Μέρτενς
* 15 Μενιέ
* 16 Τ. Αζάρ
* 17 Βανάκεν
* 18 Ντεναγιέρ
* 19 Ντεντόνκερ
* 20 Μπεντεκέ
* 21 Καστάνι
* 22 Σαντλί
* 23 Μπατσουαγί
* 24 Τροσάρντ
* 25 Ντοκού
* 26 Πράετ
* Προπονητής: Ρομπέρτο Μαρτίνεθ
 |

 |